አሜሪካ ባካሄደችው  ጥቃት 17 የአይኤስ ተጣቂዎች  ተገደሉ
አሜሪካ  በሊቢያ ባካሄደችው የአየር ጥቃት 17 የአይ ኤስ አይ ኤል ታጣቂዎች መገደላቸው ተነግሯል፡፡አሜሪካ  በደቡባዊ ምስራቅ ሲርጥ ከተማ በፈጸማቸው  የአየር  ጥቃት 17 የአይኤስ  የታጣቂ ቡድን  መገደላቸው ተገለጸ ፡፡ፕሬዝደንት ትራምፕ አሸባሪ ቡድኑን አይኤስ አይኤስን ለማጥፋት ልዩ ትኩረት እንደሚያደርጉ ተናግረዋል፡፡ፕሬዝደንት ትረምፕ ወደ ስልጣን ከመጡ በኋላ አሜሪካ በሊቢያ የመጀመሪያውን የአየር ጥቃት በመፈጸም ከ17 በላይ ራሱን የኢራቅና የሌቫንት እስላማዊ አስተዳደር በሚል የሚጠራው የአሸባሪ ቡድን ተዋጊዎች ተገድለዋል፡፡ጥቃቱ የተፈጸመው ሲርጥ ከተባለችው የሃገሪቱ ከተማ በደቡባዊ ምስራቅ በ200 ኪሎሜትር ርቀት ላይ በሚገኘው የአሸባሪ ቡድኑ ካምፕ ላይ ነው፡፡ከአሜሪካ መከላከያ ሚኒስትር የወጣ መረጃ አንዳመለከተው የአየር ጥቃቱ ከሊቢያ ብሄራዊ መንግስት ጋር በመነጋገር የተወሰደ እርምጃ ነው ተብሏል ፡፡ ካምፑ አሸባሪ ቡድኑ በሊቢያና ከሊቢያ ውጭም የሽብር ድርጊት እንቅስቃሴዎችን የሚያደርግበት መሆኑም ታውቋል፡፡የአሜሪካ አፍሪካ ኮማንድ ፖስት እንዳስታወቀውም ካምፑ የአይኤስ አይኤስ አሸባሪ ቡድን በአውሮፓ ተደጋጋሚ የሽብር ጥቃት ለመፈጸም ተልዕኮ የሚሠጥበት ነበር ፡፡በጥቃቱም ከሽብር ቡድኑ 17 ታጣቂዎች በተጨማሪም ቡድኑ የሚጠቀምባቸው በርካታ መሳሪያዎች ወድመዋል ተብሏል፡፡የአሜሪካ ሰው አልባ የጦር ጀቶች የሽብር ቡድን ይገኝባቸዋል የተባሉ ቦታዎችን በማጥናት በተደጋጋሚ ጥቃት እንደሚፈጽሙ ይታወቃል፡፡በፕሬዝደንት ባራክ ኦባማ አስተዳደር ወቅት ዋሽንግተን በሊቢያም  የሽብር ቡድኑ ይገኝበታል በተባሉ ቦታዎች ላይ ተደጋጋሚ የአየር ላይ ጥቃት በመፈጸም የሽብር ቡድኑን እንቅስቃሴ ስታዳክም እንደነበር ይታወቃል፡፡ፕሬዝደንት ባራክ ኦባማ ከስልጣን ከወረዱና ፕሬዝደንት ትራምፕ ወደ ሥልጣን ከመጡ ወዲህ ግን በሊቢያ የአየር ጥቃት ሲፈጸም የአሁኑ የመጀመሪያው ነው፡፡ ሲኤን ኤን እንደዘገበው የአሁኑ የአየር ጥቃት የተፈጸመው ፕሬዝደንት ትራምፕ ባለፈው ሳምንት ጥቃት እንዲፈጸም በፈረሙት መሰረት ነው፡፡ሊቢያ የፕሬዝደንት ጋዳፊ መንግስት ከወደቀ ወዲህ መረጋጋት ተስኗት በእርስ በእርስ ጦርነት በመታመስ ላይ መሆኗ ይነገራል፡፡ ይህን አጋጣሚ በመጠቀምም የሽብር ቡድኑ አይኤስ አይኤስ ባለፉት ኣመታት በሃገሪቱ የሽብር እንቅስቃሴ እያደረገ ይገኛል፡፡የሃገሪቱ ብሄራዊ መንግስት መሪ ፋይዝ ሙስተፋ አልሳራጅ የሊቢያን ሰላም ለማረጋገጥና የሽብር ቡድኑን ለማውደም ዓለም አቀፍ እርዳታ እንደሚያስፈልጋቸው መናገራቸው ይታወቃል፡፡የተባበሩት መንግስታት ድርጅት ከቀናት በፊት ባካሄደው ጠቅላላ ጉባኤ ላይም ሃገሪቱን ለማረጋጋት ግፊት ማድረግ እንደሚያስፈልግ መክሯል፡፡የአሁኑ የዋሽንግተን በሽር ቡድኑ ላይ ያካሄደችው ጥቃትም የዚህ አካል መሆኑን ነው የሊቢያ መንግስት ወታደራዊ አዛዥ ጄኔራል ካሊፋ ሃፍታር የተናገሩት፡፡ፕሬዝደንት ትራምፕ አሸባሪ ቡድኑን አይኤስ አይኤስን ለማጥፋት ልዩ ትኩረት እንደሚያደርጉ መናገራቸውን ሲኤን ኤን ዘግቧል፡፡ 